
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 647 


25 Ιουνίου 2003 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Καθορισμός Ζώνης Ελεγχόμενης Ανάπτυξης (Ζ.Ε.Α.), 
κατά μήκος της λεωφόρου Ελευσίνας - Αεροδρομί¬ 
ου Σπάτων και καθορισμός χρήσεων γης και όρων 
και περιορισμών δόμησης. 1 

ΑΠΟΦΑΣΕΙΣ 

Τροποποίηση στο εγκεκριμένο σχέδιο του Δήμου Κα¬ 
τερίνης Ν. Πιερίας του Σιδ. Σταθμού στο ΟΤ 442... 2 


ΔΙΑΤΑΓΜΑΤΑ 

(ΐ) 

Καθορισμός Ζώνης Ελεγχόμενης Ανάπτυξης (Ζ.Ε.Α.), κα¬ 
τά μήκος της λεωφόρου Ελευσίνας - Αεροδρομίου 
Σπάτων και καθορισμός χρήσεων γης και όρων και πε¬ 
ριορισμών δόμησης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 160 (παρ. 2), 161 (παρ. 1) 
και 185του από 14.7.1999 Π.Δ/τος «Κώδικας Βασικής Πο- 
λεοδομικής Νομοθεσίας» (Δ' 580). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), που προστέ¬ 
θηκε με το άρθρο 27 του ν. 2081/1992 (Α' 154) και τροπο¬ 
ποιήθηκε με την παρ. 2α του άρθρου 1 του Ν. 2469/1997 
(Α' 38). 

3. Την 2/συν.26/22.5.2002 γνωμοδότηση της Εκτελεστι¬ 
κής Επιτροπής του Οργανισμού Αθήνας. 

4. Το Α.Π. 2193/9.7.2002 έγγραφο του Οργανισμού Α¬ 
θήνας. 

5. Το γεγονός ότι από τις κανονιστικές διατάξεις αυτού 
του δ/τος δεν προκαλείται δαπάνη του κρατικού προϋπο¬ 
λογισμού και του προϋπολογισμού των οικείων Ο.Τ.Α. 

6. Την 95/2003 γνωμοδότηση του Συμβουλίου της Επι¬ 
κράτειας, με πρόταση της Υπουργού Περιβάλλοντος 
Χωροταξίας και Δημοσίων Έργων, αποφασίζουμε: 


Άρθρο 1 

Καθορίζεται Ζώνη Ελεγχόμενης Ανάπτυξης (Ζ.Ε.Α.) ε¬ 
κατέρωθεν τηςλεωφόρου Ελευσίνας-Αεροδρομίου Σπά¬ 
των σε εντός και εκτός σχεδίου περιοχές των Δήμων Ε¬ 
λευσίνας, Μάνδρας, Μαγούλας, Ασπροπύργου, Φυλής, 
Άνω Λιοσίων, Ζεφυρίου, Αχαρνών, Μεταμόρφωσης, Νέ¬ 
ου Ηρακλείου, Πεύκης, Αμαρουσίου, Βριλησσίων, Χαλαν¬ 
δρίου, Γέρακα, Αγίας Παρασκευής, Ανθούσας, Παλλή- 
νης, Παιανίας, Σπάτων και Κορωπίου (Ν. Αττικής). 

Ειδικότερα στην παραπάνω Ζ.Ε.Α. περιλαμβάνονται: 

1. Η Ζώνη που εκτείνεται σε απόσταση 150,00 μέτρων ε¬ 
κατέρωθεν του άξονα του συγκοινωνιακού έργου (οδικό - 
σιδηροδρομικό). 

2. Η Ζώνη που εκτείνεται σε απόσταση 150,00 μέτρων ε¬ 
κατέρωθεν του άξονα των δευτερευουσών οδών των ανι¬ 
σόπεδων κόμβων Κηφισίας, Μεταμόρφωσης και Δουκ. 
Πλακεντίας. 

3. Η Ζώνη που εκτείνεται σε απόσταση 100,00 μέτρων ε¬ 
κατέρωθεν του άξονα των δευτερευουσών οδών των λοι¬ 
πών προβλεπόμενων ανισόπεδων κόμβων καθώς και άνω 
διαβάσεων. 

4. Στην περίπτωση της παραγράφου 2, το μήκος της ζώ¬ 
νης, ως προς τις δευτερεύουσες οδούς προσδιορίζεται 
σε απόσταση 500 μέτρων εκατέρωθεν της νοητής δια¬ 
σταύρωσης αυτών με το συγκοινωνιακό έργο (ΑΤΤΙΚΗ Ο¬ 
ΔΟΣ) και στην περίπτωση της παραγράφου 3 σε μήκος 
250,00 μέτρων. 

5. Το όριο της ευρύτερης περιοχής του Συγκοινωνιακού 
Κέντρου Αχαρνών (Σ.Κ.Α.), όπως οι παραπάνω ρυθμίσεις 
φαίνονται στο σχετικό πρωτότυπο διάγραμμα σε κλίμακα 
1:40.000 που θεωρήθηκε από τον Προϊστάμενο της 
Δ/νσης Τοπογραφικών Εφαρμογών με την 13481/2003 
πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

6. Στις περιπτώσεις που το όριο της Ζ.Ε.Α. τέμνει οικο¬ 
δομικό τετράγωνο (Ο.Τ.) του εγκεκριμένου ρυμοτομικού 
σχεδίου, θεωρείται ότι περιλαμβάνεται εντός αυτής ολό¬ 
κληρο το Ο.Τ., αυξανομένου του ορίου της ζώνης μέχριτο 
όριο του συγκεκριμένου Ο.Τ. 

7. Στις περιπτώσεις που το όριο της Ζ.Ε.Α. τέμνει ιδιο¬ 
κτησίες στις εκτός σχεδίου περιοχές, θεωρείται ότι περι¬ 
λαμβάνεται εντός της ζώνης ολόκληρη η ιδιοκτησία. Οι 
διατάξεις της παραγάφου αυτής εφαρμόζονται μόνο στις 
υφιστάμενες κατά το χρόνο δημοσίευσης του παρόντος 
δ/τος ιδιοκτησίες, με την επιφύλαξη των οριζομένων στην 
παρ. 4του άρθρου 2.Β. 

Άρθρο 2 

Εντός της κατά το προηγούμενο άρθρο καθοριζόμενης 
Ζ.Ε.Α. καθορίζονται όροι και περιορισμοί δόμησης ως ε¬ 
ξής: 

Α. Περιοχές Ζ.Ε.Α. εντός εγκεκριμένου ρυμοτομικού 
σχεδίου 

1. Στα οικόπεδα που έχουν πρόσωπο στη Λεωφόρο Ε¬ 
λευσίνας - Αεροδρομίου Σπάτων και στις δευτερεύουσες 
οδούς που περιλαμβάνονται στη Ζ.Ε.Α., αυξάνεται το 
πλάτος των υποχρεωτικών αποστάσεων του κτιρίου από 
τη ρυμοτομική γραμμή κατάτοήμισυτουπροβλεπόμενου 
στις ισχύουσες ρυθμίσεις. Το προηγούμενο εδάφιο δεν ι¬ 
σχύει όταν οι παραπάνω αποστάσεις είναι ίσες ή μεγαλύ- 
τερεςτων δέκα (10,00) μέτρων. Στις περιπτώσεις που δεν 
ορίζεται από τις ισχύουσες διατάξεις υποχρεωτική από¬ 
σταση του κτιρίου από τη ρυμοτομική γραμμή ή η οριζό¬ 
μενη είναι μικρότερη των πέντε (5,00) μέτρων, το κτίριο 
τοποθετείται σε απόσταση τουλάχιστον πέντε (5,00) μέ¬ 
τρων από τη ρυμοτομική γραμμή. 

2. Στα οικόπεδα στα οποία τα κτίρια τοποθετούνται ε¬ 
σώτερον της κατά τα ανωτέρω καθοριζόμενης υποχρεω¬ 
τικής απόστασης, επιτρέπεται αύξηση του προβλεπόμε- 
νου ποσοστού κάλυψης. Το μέγεθος της επιτρεπόμενης 
κατ’ εφαρμογή αυτής της διάταξης επιπλέον κάλυψης υ¬ 
πολογίζεται στο διπλάσιο του τμήματος, το οποίο, λόγω 
της υποχώρησης του κτιρίου, παραμένει ως ακάλυπτος 
χώρος στην επί της Λεωφόρου Ελευσίνας - Αεροδρομίου 
Σπάτων και των δευτερευουσών οδών πλευρά της ιδιο¬ 
κτησίας, τηρουμένων κατά τα λοιπά των ισχυόντων όρων 
και περιορισμών δόμησης. 

Το επιτρεπόμενο συνολικό ποσοστό κάλυψης δεν μπο¬ 
ρεί πάντως να υπερβαίνει το 70%. 

3. Στις ιδιοκτησίες με πρόσωπο επί της Λεωφόρου Ε¬ 
λευσίνας - Αεροδρομίου Σπάτων και των δευτερευου¬ 
σών οδών δεν επιτρέπεται η ανέγερση κτιρίων (δημό¬ 
σιων ή ιδιωτικών) εκπαίδευσης, πρόνοιας και περίθαλ¬ 
ψης. 

Κατ’ εξαίρεση σε ιδιοκτησίες που έχουν βάθος μεγαλύ¬ 
τερο των εξήντα (60,00) μέτρων επιτρέπονται, τα παρα¬ 
πάνω κτίρια εφόσον αυτά τοποθετούνται σε απόσταση 
τουλάχιστον εξήντα (60,00) μέτρων από τον άξονα του 
συγκοινωνιακού έργου. 

4. Τα κτίρια κατοικιών από το 2ο όροφο (μετά το ισόγειο 
+ Ιο όροφο) κατασκευάζονται υποχρεωτικά σε εσοχή 
2,50 μέτρα κλιμακωτά ανά όροφο. 

Β. Περιοχές Ζ.Ε.Α. εκτός σχεδίου 

1. Για τη δόμηση των γηπέδων εφαρμόζονται οι απο¬ 
στάσεις που καθορίζονται με τις διατάξεις του Π.Δ/τος 
209/1998 «Λήψη μέτρων για την ασφάλεια της υπεραστι¬ 
κής συγκοινωνίας» (Α' 169). 

2. Για τις χρήσεις γης εφαρμόζονται οι διατάξεις των 
Γ.Π.Σ., Ζ.Ο.Ε. ή άλλων ειδικών διατάξεων. 

3. Επίσης ισχύουν οι περιορισμοί της παραγράφου 3 
της ενότητας Α. 


4. Ειδικά στις τομές της λεωφόρου Ελευσίνας - Αερο¬ 
δρομίου Σπάτων με το Εθνικό Δίκτυο και συγκεκριμένα με 
τους άξονες: 

- Εθνική οδός Αθηνών - Κορίνθου 

- Ελευσίνας - Θήβας 

- Αθηνών - Λαμίας 

- Δυτική Περιφερειακή Αιγάλεω 

- Ελληνικού - Αεροδρομίου Σπάτων 

επιτρέπονται, επιπλέον των επιτρεπομένων από τις ισχύ- 

ουσες σχετικές διατάξεις χρήσεωνγης, εγκαταστάσεις με¬ 
ταφορών και ειδικότερα διαμετακομιστικοί - εμπορευματι- 
κοί σταθμοί, αμαξοστάσια, τερματικοί σταθμοί λεοφωρεί- 
ων, υποστηρικτικές εγκαταστάσεις του προαστιακού 
σιδηροδρόμου (όπως ηλεκτρικοί υποσταθμοί, κτίρια εγκα¬ 
ταστάσεων σηματοδότησης, αποθήκες υλικού κ.λ.π.) και 
απαραίτητες υποστηρικτικές χρήσεις και όποιες άλλες ε¬ 
γκαταστάσεις αφορούν στην εξυπηρέτηση των μεταφο¬ 
ρών είτε του δημοσίου, είτε του ιδιωτικού τομέα. 

Ειδικότερα η περιοχή, στην οποία επιτρέπονται οι ανω¬ 
τέρω πρόσθετες χρήσεις, εμπίπτει στον κύκλο που σχη¬ 
ματίζεται με κέντρο τη νοητή διασταύρωση των παραπά¬ 
νω οδών και ακτίνα 500 μέτρων. 

Επίσης, όπου το όριο της Ζ.Ε.Α. τέμνει ιδιοκτησίες, θε¬ 
ωρείται ότι περιλαμβάνεται εντός της ζώνης ολόκληρη η 
ιδιοκτησία, όπως υφίσταται κατά το χρόνο δημοσίευσης 
του παρόντος. 

Για την εγκατάσταση των παραπάνω δραστηριοτήτων 
είναι απαραίτητη η εκπόνηση μελετών κυκλοφοριακών ε¬ 
πιπτώσεων. 

Οι όροι και περιορισμοί δόμησης των παραπάνω εγκα¬ 
ταστάσεων ορίζονται ως εξής: 

-Συντελεστήςδόμησης: 0,2 

-Μέγιστοποσοστό κάλυψης: 20% 

- Μέγιστο επιτρεπόμενο ύψος των κτιρίων: 11,00 μέτρα. 

Οι παραπάνω ρυθμίσεις ισχύουν και σε συνεχόμενες ι¬ 
διοκτησίες εκτός του ορίου της Ζ.Ε.Α., οι οποίες συνε- 
νούνται με όμορές τους που περιλαμβάνονται στα όρια 
της Ζ.Ε.Α., εφόσον το εμβαδόν των τελευταίων αποτελεί 
τουλάχιστον το 50% του συνολικού εμβαδού της διαμορ- 
φούμενης από τη συνένωση νέας ιδιοκτησίας. 

Οι παραπάνω χρήσεις δεν ισχύουν σε περιοχές προ¬ 
στασίας (π.χ. Ζώνη Προστασίας Κηφισού, περιοχές γε¬ 
ωργικής γης υψηλής παραγωγικότητας). 

5. Δεν επιτρέπεται περίφραξη σε απόσταση 5,00 μέτρων 
εκατέρωθεν της γραμμής απαλλοτρίωσης στις περιοχές 
των ρεμάτων που περιλαμβάνονται στο όριο της Ζ.Ε.Α. 

Άρθρο 3 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στην Υπουργό Περιβάλλοντος Χωροταξίας και 
Δημοσίων Έργων αναθέτουμε τη δημοσίευση και εκτέλε¬ 
ση του παρόντος διατάγματος. 

Αθήνα, 9 Ιουνίου 2003 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΒΑΣΩ ΠΑΠΑΝΔΡΕΟΥ 




ΟΡΓΑΝΙΣΜΟΣ ΡΥΘΜΙΣΤΙΚΟΥ ΣΧΕΔΙΟΥ 
ΚΑΙ ΠΡΟΣΤΑΣΙΑΣ ΠΕΡΙΒΑΛΛΟΝΤΟΣ ΑΘΗΝΑΣ 

ΪΗΧΙΙΐν ΑΟΙΛΙΟΝ ΟΙ^Ο Α/ 

ΑΠΟΦΑΣΕΙ Σ 

Αριθ. 21/2257 Σχετ. 21/3259 (2) 

Τροποποίηση στο εγκεκριμένο σχέδιο του Δήμου Κατε¬ 
ρίνης Ν. Πιερίας του Σιδ. Σταθμού στο ΟΤ 442. 

Ο ΝΟΜΑΡΧΗΣ ΠΙΕΡΙΑΣ 

Έχοντας υπόψη: 

1. Τις διατάξεις του Ν.Δ/τος της 17.7.23 όπως μεταγε¬ 
νέστερα τροποποιήθηκαν και συμπληρώθηκαν και ειδικό¬ 
τερα το άρθρο 3. 

2. Το 29του Ν. 2831/2000 «Τροποποίησητων διατάξεων 
του Ν. 1577/1985 Γενικός Οικοδομικός Κανονισμός και 
άλλες διατάξεις» όπως τροποποιήθηκε με το Ν. 3044/ 
26.8.2002 «Μεταφορά Συντελεστή Δόμησης και ρυθμί¬ 
σεις άλλων θεμάτων αρμοδιότητας Υ.ΠΕ.ΧΩ.ΔΕ» (ΦΕΚ 
197 τ.Α'/27.8.2002) άρθ. 10. 

3. Την εγκύκλιο 84 (αριθμ. Πρωτ. 32737/8697/ 
11.12.2000 του Υ.ΠΕ.ΧΩ.ΔΕ. 

4. Το Π.Δ/μα 12.11.85 ΦΕΚ 738Δ/31.12.85 περί «εγκρί- 
σεως πολεοδομικής μελέτης ενότητας Σιδ. Σταθμού του 
ρυμοτομικού σχεδίου του Δήμου Κατερίνης, όπως έχει 
τροποποιηθεί μέχρι σήμερα. 

5. Την από 11.2.1999 γνωμοδότηση του ΣΧΟΠ Ν. ΠΙΕ¬ 
ΡΙΑΣ με την οποία γνωμοδότησε υπέρ της τροποποίησης 
στο ΟΤ442. 


6. Την 512/2002 απόφαση του Δημ. Συμβουλίου Δήμου Κα¬ 
τερίνης με την οποία επικαιροποιείταιη 119/98 απόφαση του 
Δημ. Συμβουλίου με την οποία εμμένει στην 290/97 απόφα¬ 
σή του, υπέρ της τροποποίησης του εγκεκριμένου σχεδίου 
Σιδ. Σταθμού Κατερίνης με την δημιουργία πεζόδρομου στο 
ΟΤ 442 και την διαίρεση του ΟΤ 442 σε δύο ΟΤ 442α - 442β, 
όπως φαίνεται στο συν/μένο διάγραμμα που αναρτήθηκε. 

7. Την από 13.3.2003 γνωμοδότηση του ΣΧΟΠ με την ο¬ 
ποία επικαιροποιείται η από 11.2.99 γνωμοδότησή του, υ¬ 
πέρ της τροποποίησης του εγκεκριμένου σχεδίου Σιδ. 
Σταθμού Κατερίνης με την δημιουργία πεζόδρομου στο 
ΟΤ 442 και την διαίρεση του ΟΤ 442 σε δύο ΟΤ442α - 442β. 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρα¬ 
τικού προϋπολογισμού του οικείου ΟΤΑ, αποφασίζουμε: 

Εγκρίνουμετηντροποποίηση του ρυμοτομικού σχεδίου 
Κατερίνης στην ενότητα Σιδ. Σταθμού που αφορά την δη¬ 
μιουργία πεζόδρομου στο ΟΤ 442 και την διαίρεση του ΟΤ 
442 σε δύο ΟΤ 442α - 442β, όπως φαίνεται στο συν/νο διά¬ 
γραμμα που συνοδεύει την παρούσα απόφαση. 

Το συν/νο διάγραμμα θα αναρτηθεί μετά τη δημοσίευση 
της απόφασης για 15 ημέρες στο Δήμο Κατερίνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 16 Μάίου 2003 
Ο Νομάρχης 

ΓΕΩΡΓΙΟΣ ΠΑΠΑΣΤΕΡΓΙΟΥ 

